Nawal El Moutawakel
Nawal El Moutawakel (arab. نوال المتوكل; g. 1962 m. balandžio 15 d.) – Maroko barjerininkė, laimėjusi moterų 400 m barjerinio bėgimo rungtį 1984 m. vasaros olimpinėse žaidynėse. Taip ji tapo pirma musulmone moterimi, kuri gimė Afrikoje ir tapo olimpine čempione. Ji taip pat buvo pirma marokietė ir pirma moteris iš daugelio musulmoniškų šalių, laimėjusi olimpinį aukso medalį. 2007 m. El Moutawakel buvo pasiūlyta kaip Sporto Ministrė būsimoje Maroko vyriausybėje. Nuo 1998 m. Tarptautinio olimpinio komiteto narė.